POPPIEDAG - INK - INK POPPIEDAG - INK
Datum gepubliseer: 10 November 2016 Aantal woorde: 561 724 Kere gelees ♥3
In Suid-Afrika word sy gesneuweldes in hierde twee wêreld oorloë, die Koreaanse oorlog asook die bosoorlog gedenk. Daar word ook gedink aan soldate wat hulle lewens in vredestyd op militêre diens opgeoffer het.
Kroonstad kan spog met n tak van die S.A. Legioen wat 28 lede het. Dit is ook die oudste legioen tak in die land en vier vanjaar sy negentigste bestaansjaar.
Poppiedag word dus hier in Kroonstad, soos elke jaar, deur die S.A. Legioen gereël. Die dag se verrigtinge begin met n kort erediens om agtuur die oggend by die kwartiere van die legioen. Tydens hierdie erediens word die name van al die gesneuweldes van Kroonstad in al hierdie oorloë gelees. Dit was vroër by die verrigtinge voor die monument by die stadsaal gelees maar is dit nou verskuif na die hoofkwartiere toe omdat die menere apla en fapl se name ook wil gelees hë wat die legioen nie kan aanvaar nie.
Dit is ook my oproep aan almal wat hierdie bydrae lees, bring ons gesneuwelde soldate in herinnering op Sondag 9 November, al is dit net met n minuut van stilte. Hulle het immers hulle lewens vir hulle land in n oorlog opgeoffer.
Wat hierdie jaar ook uitsonderlik maak is dat dit die honderd jarige herdenking van die slag van Dellville bos tydens die eerste wêreld oorlog in Frankryk is. Baie Suid-Afrikaners het hier gesneuwel en het die legioen n prag album ter herdenking van hierdie slag uitgegee om gestand te doen aan die leuse: "We will remember them".